વિજ ચોરીના નામે ટીમોનાં ધાડેધાડાં ખેતરોમાં ઉમટતાં હતાં પરંતુ ચૂંટણીમાં કોઈ વિવાદ ઉભો ન થાય તે માટે વિજ ચોરી પકડવાના દરોડા હાલ મુલત્વી રખાયા છે પરંતુ જે ખેડૂતોએ વિજ તંત્રની કચેરીમાં એસ્ટીમેન્ટ મુજબ નાણાં ભરપાઈ કર્યા પછી પણ છેલ્લા કેટલાય સમયથી વિજ જોડાણ અપાયાં ન હોવાથી ખેડૂતોમાં ચણભણાટ શરૂ થયો હતો ત્યાં મહેસાણા સ્થિત ઉચ્ચ કચેરી દ્વારા આ મુદ્દે ગંભીર નોંધ લીધી છે જેમાં સાબરકાંઠા, અરવલ્લી જિલ્લામાં ખેડૂતોને અગ્રતાક્રમ પ્રમાણે તાત્કાલિક ધોરણે વિજ જોડાણ આપવાના આદેશ અપાતાં બંન્ને જિલ્લાની વિજ કચેરીઓમાં દોડધામ વધી છે.